- Man må ikke diskriminere

Ifølge Jakob Juul-Sandberg har kommunerne rent juridisk relativt meget elastik, hvis de fravælger boligsøgende, for at forhindre at et boligområde bliver stemplet som særligt udsat.

Samtidig påpeger han, at der er kommuner uden boligmangel, hvor det er lettere at finde en bolig selv, end det er i kommuner med meget pres på boligmarkedet.

Det er dog i hans vurdering problematisk, når ressourcesvage borgere med få muligheder for at komme ind på boligmarkedet vil flytte til en anden kommune og bliver frasorteret.

Derudover ser han det som en klar juridisk gråzone, hvis kommunerne opstiller kriterier for boligsøgende udelukkende for at slippe for en økonomisk byrde.